სუსანა კალანდრელი
სუსანა კალანდრელი (ესპ. Susana Calandrelli; დ. 17 იანვარი, 1901, ბუენოს-აირესი — გ. 21 ივლისი, 1978, იქვე) — არგენტინელი მწერალი და მასწავლებელი. წერდა მოკლე ისტორიებს, ნოველებს, ესეებს, სცენარებს, ლექციებს, სასწავლო წიგნებს და ლექსებსაც. 1918 წელს ლანგედოკში Académie des Jeux Floraux-სგან ნაწარმოებისთვის A los muertos ignorados — ოქროს მედალი, ხოლო ნაწარმოებისთვის La libertad — საპატიო ჯილდო გადაეცა. თანამშრომლობდა ბუენოს-აირესში არსებულ გაზეთებთან: La Nación, La Prensa, El Hogar და სხვა. ცნობილი იყო, როგორც ქვეყნის შიგნით, ასევე მის ფარგლებს გარეთაც. მისი ნაწარმოებები მოხსენიებულია ევროპისა და ამერიკის სხვადასხვა გამოცემების, მათ შორის ლონდონსა და ნიუ-იორკში გამოცემულ ლათინური ამერიკისა და კარიბის ზღვის აუზის ქვეყნების შესახებ შედგენილ ენციკლოპედიებსა და ანთოლოგიებში. რამდენიმე ლექსი შესულია ხულიო ნოეს მიერ შედგენილ არგენტინული მოდერნისტული პოეზიის ანთოლოგიაში (1896-1930) ისეთი პოეტების ლექსებთან ერთად, როგორებიც იყვნენ ხორხე ლუის ბორხესი, ლეოპოლდო მარეჩალი, რიკარდო გუირალდესი, ოლივერიო ხირონდო, ლუის კანე, ლეოპოლდო ლუგონესი და ალფონსინა სტორნი.